Ya, ya, ar film diwar-benn facebook.  Film nevez David Fincher neo ket diwar-benn facebook met diwar-benn krouer facebook. Simpl ha sod eo : ur paotr yaouank eus Harvard, o klask mont en ur social club evel ma vez er Stadoù-Unanet (chwi war, an tiez gant traoù droch evit bezañ degemeret ha gouelioù divent da choude) hag a vez roet e sach dezhañ gant e vignonez. Setu penaos e krou ul lechienn evel dael (facemash, ul lechienn o keñveriañ pennoù merched, ret eo votiñ evit an hini vravañ bep tro) hag e vez anavezet un tamm er skol-veur. Setu penaos e krog istor facebook.  Nebeutoch eget 6 vloaz en do bet ezhomm Mark Zuckerberg evit dont da vezañ penn unan eus embregerezhioù pinvidikañ ha pouezusañ ar bed. (Ah Bosnia, they dont have roads, but they have facebook)  The Social Network a zo savet gant un tu prosezoù (daou brosez a zo bet graet da Vark Zuckerberg gant tud deus e skol-veur) hag un tu respontoù-setu-penaos-eo-tremenet-an-traoù. Klasel met dedennus awalch.  Bon, an istor zo hini an dud wirion a vez taolennet amañ neuze neo ket dreistordinal evit a re a oar dija.  Ar pezh a zo dreist a zo an doare meo bet skrivet ar chaozeadennoù, leun a fent du, hag ivez ar santad a dizh a zo a-hed ar film. Tizh ar chomzoù en digoradur (arabat kouskat!), tizh ar prantad bigi roeñviñ hag ivez an tizh roet gant an trouz er voest noz da skouer. Pep tra a  seblant bezañ re drouzus hag o vont re vuan. Evel ma vez an traoù war ar rouedad.  Ur film diwar-benn un den en doa choant krouiñ un dra dreistordinal eo ivez, un den e-unan. Keñveriet eo bet The Social Network gant Citizen Kane e-barzh Le Monde magazine. Nem boa ket soñjet en-se pa oan o sellet ar film met anzav a ran neo ket ur geñveriadenn fall.  Setu ur film speredek eo, diwar-benn an amzer-vremañ, gant aktourien vat.